விதர்பாவும் மராத்வாடாவும் பெரும்பாலும் ஊரகப்பகுதியாக இருப்பதால் விவசாயிகளுக்கு கூட்டுறவு வங்கிக் கடன்கள் எளிதில் கிடைப்பதில்லை. மகாராஷ்டிரத்தில் விவசாயிகளுக்கு வழங்கப்படும் கடன்களில் 80 விழுக்காடு வளமான மேற்குப் பகுதிகளுக்கே வழங்கப்படுகிறது; விதர்பா பகுதிக்கு வெறும் 8 சதவிகிதம்தான் போய்ச் சேருகிறது. எனவே, விவசாயிகள் கந்துவட்டிக்காரர்களை நாட வேண்டியிருக்கிறது. வட்டிவிகிதம் சுமார் 100-150%. வங்கியில் கடன் வாங்குவோரும்கூட அதை கந்துவட்டிக் கடனைத் திருப்பிச் செலுத்தவே வாங்குகிறார்கள். ஆக, இரண்டு பக்கத்திலும் கடனாளி ஆகிறார்கள்.